בדין הקדים שכרו וחזר בו בעה_ב
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / שכירות פועלים

יש לברר בהקדים לו שכר וחוזר בו בעה"ב אם מחזיר לו שכרו, ועי' מחנ"א סימן ג', ועי' ש"ך סו"ס של"ג בשאמר לו לך מעמדי דא"צ להחזיר לו השכר, ויש לחלק, ועי' בחי' הר"ן בדק"ט. במת המקבל, דאם כבר הקדים לו את השכר אין היורשים מחזירין לו, כיון שהן מתרצין לעשות המלאכה, וכ"ה בסמ"ע סימן שכ"ט, עיי"ש.

וביאור הדברים, דכל הא דמצי בעה"ב לחזור בו, היינו דבכה"ג אינו מתחייב בשכר כיון שאין הפועל עושה את המלאכה, וע"כ ליכא תביעה להפועל על שכרו, אך כל שהקדים לו שכר, הרי דא"צ הפועל להחזיר השכר, אלא אם אינו מעמיד עצמו לעבודה, אך אם הוא מעמיד עצמו, וליכא לבעה"ב תביעה עליו, א"צ להחזיר השכר, דבעד השכר נתחייב לעשות המלאכה, ואם אינו עושה צריך להחזיר השכר, אך כל שהוא מעמיד עצמו לעבודה, א"צ להחזיר השכר, ול"ד להקדמת מעות במקח, שאף אם חוזר בו הלוקח, צריך המוכר להחזיר השכר, דשאני פועל שכבר נקנה לבעה"ב, ובכה"ג אין לבעה"ב תביעה שיחזיר השכר, אא"כ אין הפועל מעמיד עצמו לעבודה.

וע' תשו' מהר"א ששון סימן ר"ח, הובא בש"ך סימן שי"ב סק"ח, שכתב בדינא דהרמב"ם דיכול להשכיר לאחר, דאם כבר הקדים לו שכר אינו יכול להשכיר לאחר, והביא כן ממרדכי פ' חזקת סימן תקכ"ט, ונ' מזה דפירש דינא דהרמב"ם ע"ד ד' הרמב"ן דמדמי לה לפועל, והיינו דמצי השוכר לחזור בו אם אך מוצא הבעה"ב שוכר אחר, דומיא דהא דמצי בעה"ב לחזור בו אם מוצא הפועל מלאכה אחרת, וע"כ כ"ז הוא כשבא לחייבו ליתן שכר, אך אם כבר נתן שכר, ל"מ לתבעו שיחזיר לו השכר, שהרי הוא מעמיד לו הבית לדור בו, וכ"ה מבו' להדיא בד' המרדכי שם, והיינו דלעולם אין זכות לשוכר להשכיר לאחר, דמצי אמר בעה"ב לאו בע"ד דידי את, ורק אם בא לתבוע ממנו שכר, ל"מ לתבעו כל דמשכח לאגורי, ולפ"ז יש ללמוד דה"נ בפועל הוא כן, ודו"ק.

אך בעיקר ד' מהר"א ששון צ"ע, דלכאו' בד' הרמב"ם שם מבו' דמזכותי השוכר הוא להשכיר לאחר, דלא אמרו אין השוכר רשאי להשכיר בשכירות בתים, ואי"ז רק טענה ליפטר מן הדמים, כאשר כן פי' הרמב"ן, וא"כ בדין דגם אם הקדים שכרו יכול להשכיר לאחר.

ויש להוסיף, שהרי הרמב"ם כתב דאם אמר לו בעה"ב שיחזירנו לו ולא יטול ממנו שכר הימים האלו, צריך להחזיר לו, והיינו משום אל תמנע טוב מבעליו, ולד' מהר"א ששון הרי א"צ לזה, שהרי כלל אין זכות לשוכר להשכיר לאחר, אלא דא"צ לשלם לבעה"ב את השכר אם משכח לאוגורי, ולכאו' מוכח מזה דהרמב"ם לא ס"ל כן.

שו"ר בקצוה"ח סימן שט"ז סק"ב שנחלק ע"ד מהר"א ששון, אלא אף אם הקדים שכרו מצי להשכיר לאחר, עיי"ש שהביא כן מתשו' מהר"ם.